12. lipnja u Domovinskom ratu

**Domovinski rat po nadnevcima**: 12. lipnja u Domovinskom ratu.

- Novi Predsjednik Predsjedništva SR Hrvatske dr. Franjo Tuđman prvi puta prisustvovao sjednici Predsjedništva SFRJ u Beogradu, gdje se raspravljalo o budućem uređenju Jugoslavije.

**- U Splitu održan najavljeni susret trojice republičkih predsjednika - dr. Tuđmana, Miloševića i Izetbegovića - na kojem je najavljena mogućnost podjele BiH na kantone.**

- Alija Izetbegović po dolasku u Sarajevo iz Splita izjavio novinarima da se protivi podjeli BiH i njezinoj kantonizaciji.

- Od 18. lipnja Sabor Republike Hrvatske trajno zasjeda, sve dok se ne donesu sve državno-pravne odluke i zakoni neophodni za uspostavljenje čistog modela samostalne i suverene Hrvatske.

- Njemački parlament pozvao svoju vladu da se u Europskoj zajednici zauzme za Jugoslaviju da će biti "samo rezultat slobodnog samoopredjeljenja njezinih naroda".

- Hrvatski nogometni savez postao članom FIFE (Svjetskog nogometnog saveza).

**- Neugodno otkriće o vezama jugoslavenske tajne policije i najtraženijeg terorista u svijetu: Ilich Ramirez Sanchez, poznatiji kao Carlos, krio se u Beogradu, piše njemački dnevnik "FAZ".**

- Američki ambasador Warren Zimmermann posjetio Hrvatsku, te se sastao s predsjednikom Tuđmanom, ustavnim predsjednikom Predsjedništva SFRJ Mesićem, predsjednikom sabora dr. Domljanom i predsjednicom Hrvatske narodne stranke dr. Dabčević-Kučar, najavljujući da Amerika podržava demokraciju i miran način rješavanja jugoslavenske krize.

- Američki State Department odlučno protiv isključivog prava Srbije i Crne Gore na nasljedstvo imovine bivše SFRJ.

- Okružni sudu Šibeniku najavio početak suđenja devetorici oficira jugoarmije, na čelu s ratnim zločincem Ratkom Mladićem.

- U Rio de Janeiru Hrvatska se i formalno uključila u svjetski ekološki program.

- **U Dalju**, prema svjedočenju prognanika koji su uspjeli pobjeći iz četničkih logora, u **masovnoj grobnici našlo smrt 320 Vukovaraca**, među njima i novinar Siniša Glavašević.

**- Vojni sud u Bjelovaru dosad dobio zahtjev za pokretanje istrage zbog oružane pobune za više od 3.000 osoba,** a najavljeni i novi zahtjevi.

- Srbi su **u selu Bilice nedaleko Kotor Varoša ubili 12 tamošnjih Hrvata** i Muslimana.

- Američka vlada raspolaže obiljem dokaza da Milošević drži u rukama sve konce vojnih akcija u BiH, rečeno u raspravi pred Odborom za vanjsku politiku Senata SAD.

- Dvojica stranih novinara ranjena u Sarajevu, izvjestitelj španjolskog dnevnika "El Mundo" Alfonso Rojo i fotograf France pressa Georges Gobet.

- Svećenik Ivan Ravlić iz **Lašvanske doline** mobitelom uputio apel javvnosti, ui kojem upozorava kako **UNPROFOR naoružava Muslimane i svojim transporterima prevozi mudžahedine.**

- "Agenti Šešeljeve stranke organizirano vrbuju ljude u zemljama bivše istočnog bloka i dovode ih na privremeno okupirana područja Republike Hrvatske" - kaže se u priopćenju za javnost Ministarstva za obranu Republike Hrvatske.

**- Armija BiH započela veliku ofenzivu protiv svog muslimanskog protivnika Fikreta Abdića, koji je proglasio autonomiju Bihaća.**

- Unatoč sporazumu o prekidu vatre, što je na snazi od prekjučer, borbe između postrojbi Armije BiH i jedinica bosanskih Srba nastavljene jakim intenzitetom oko Brčkog.

- Više od 30 minobacačkih projektila od 120 i 80 mm srpska vojska ispalila na obrambene položaje HVO-a na oraško-šamačkom bojištu.

- Pobunjeni hrvatski Srbi tijekom otmice vozila UN-a kod Knina ubili kenijskog pripadnika mirovnih snaga, priopćio u Zagrebu glasnogovornik UN-a Fred Eckhard.

- Nakon vojnih uspjeha Armije Bih u istočnoj Bosni, Srbi napali Goražde topovima i minobacačima, a Mladić rekao predstavnicima UNPROFOR-a da jamstva dana za prolazak humanitarnih konvoja više ne vrijede.

**- Junačka obrana branitelja na oraškom bojištu, Srbi niti uz pomoć iz Srbije, sa 12.000 vojnika i nekoliko stotina oklopnjaka, ne uspijevaju probiti crte HVO-a.**

- Komentirajući krizu u BiH bivši američki državni tajnik Henri Kissinger zaključuje da su u Bosni obje američke administracije činile pogrješke.

- Tek imenovani međunarodni posrednik za bivšu Yugoslaviju Carl Bildt sastao se u Moskvi sa šefom ruske diplomacije Andrejem Kozirevim, koji mu je rekao da se sukob u bivšoj Yugoslaviji, posebno u BiH, ne može riješiti vojno, već isključivo politički.

- Nakon Baranje, od danas uspostavljene telefonske veze iz Hrvatske s okupiranim područjem Vukovara.

## Izvori

* Hrvatski informativni centar *Hrvatski spomenar: 11. lipnja - 20. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.